b'\n_START_ARTICLE_\nNiels H. Carstensen\n_START_SECTION_\nKarriere\n_START_PARAGRAPH_\nFra august 2010 til 1. oktober 2016 var Niels H. Carstensen Castenborg administrerende direkt\xc3\xb8r og ansvarshavende chefredakt\xc3\xb8r for Dansk Handelsblad A/S   samt direkt\xc3\xb8r for D.H. Holding A/S, der begge har domicil i \xc3\x85byh\xc3\xb8j ved Aarhus. Dansk Handelsblad udgiver aviser og magasiner til detailhandelen og dagligvarehandelen bl.a. avisen, Dansk Handelsblad.  _NEWLINE_Fra 2006-2010 var Niels H. Carstensen Castenborg ansat som First Vice President i Danske Bank som kommunikationschef og medlem af ledelsen p\xc3\xa5 hovedkontoret i home i \xc3\x85byh\xc3\xb8j, der dengang solgte boliger til v\xc3\xa6rdi af 40 mia. kr. \xc3\xa5rligt. Se eksempel p\xc3\xa5 funktion:_NEWLINE_Fra 1998-2005 var Niels Carstensen Castenborg ansat som redakt\xc3\xb8r og journalist p\xc3\xa5 Dagbladet B\xc3\xb8rsen  med ansvar for detailhandel, Arla og Lego. _NEWLINE_Han blev i 2004/2005 indstillet til Cavlingprisen for afsl\xc3\xb8ring af regnskabsetik m.m. i TK Development. _NEWLINE_Niels H. Carstensen Castenborg blev ikke tildelt Cavlingprisen, men modtog i 1999 en \xc3\xa6respris i form af et legat fra Tuborgfondet som \xe2\x80\x9dbedste journalist p\xc3\xa5 dagbladet B\xc3\xb8rsen\xe2\x80\x9d. _NEWLINE_Forinden underviste Niels H. Carstensen Castenborg i \xc3\xa5rene 1997-99 officerer i Den Internationale Brigade \xe2\x80\x93 herunder ledere i politiet og milit\xc3\xa6ret \xe2\x80\x93 om presseh\xc3\xa5ndtering og fremtr\xc3\xa6den p\xc3\xa5 tv som udsending i det tidligere Jugoslavien. _NEWLINE_Niels H. Carstensen Castenborg har flere lederuddannelser som fundament. MBA i strategi og business p\xc3\xa5 Aarhus Universitet: MBA i marketing, Aarhus Universitet. Samt MBA i \xc3\x98konomistyring, MBA i Innovation samt MBA i Human Ressource (HR). Dertil kommer Diplomlederuddannelsen p\xc3\xa5 MBA-niveau, Probanas Mini MBA, samt "Lederskab i praksis" fra Ledelsesakademiet p\xc3\xa5 \xc3\x85rhus K\xc3\xb8bmandsskole. I 1998 f\xc3\xa6rdiggjorde han i 1998 uddannelsen som journalist. Han er uddannet p\xc3\xa5 Danmarks Journalisth\xc3\xb8jskole og p\xc3\xa5 Morgenavisen Jyllands-Posten, hvor han efter praktikperioden ogs\xc3\xa5 arbejdede som freelancejournalist, f\xc3\xb8r han blev ansat p\xc3\xa5 dagbladet B\xc3\xb8rsen i 1998, hvor han i ni \xc3\xa5r var redakt\xc3\xb8r/journalist.\n_START_SECTION_\nPrivat\n_START_PARAGRAPH_\nNiels Henning Carstensen tilf\xc3\xb8jede  i 2017 hustruens efternavn Castenborg til sit eget navn._NEWLINE_Han har tre b\xc3\xb8rn, Ida, Lucas og Helena og bor sammen med sin hustru, Ina Bjerregaard-Castenborg, der er weekendredakt\xc3\xb8r, projektleder og journalist ansat i JP/Politikens Hus Politikens Hus.'